# Leonid Kantoróvitx

Leonid Kantoróvitx (rus: Леонид Витальевич Канторович) (Sant Petersburg, 19 de gener de 1912 - Moscou, 7 d'abril de 1986) fou un economista i professor universitari rus guardonat amb el Premi del Banc de Suècia de Ciències Econòmiques en memòria d'Alfred Nobel l'any 1975.

## Biografia

Va néixer el 19 de gener de 1912 a la ciutat de Sant Petersburg, en aquells moments capital de Rússia. Va estudiar matemàtiques a la Universitat de Leningrad i posteriorment col·laborà amb el govern soviètic dirigint l'Institut de Matemàtiques de l'URSS entre 1948 i 1960 així com l'Institut de Control de l'Economia Nacional entre 1971 i 1976.
Morí el 7 d'abril de 1986 a la ciutat de Moscou.

## Estudis econòmics

L'any 1939 va introduir una tècnica de càlcul basada en mètodes matemàtics, coneguda posteriorment amb el nom de programació lineal per a l'optmització de recursos en la planificació de l'economia nacional. Una tècnica que va renovar, generalitzar i desenvolupar mètodes d'anàlisis dels problemes econòmics clàssics referents a l'assignació òptima de recursos escassos.
El 1975 fou guardonat amb el Premi del Banc de Suècia de Ciències Econòmiques, juntament amb el neerlandès Tjalling Koopmans per les seves recerques al voltant de l'econometria, especialment sobre la localització econòmica. A més, va rebre 2 ordes de Lenin, 3 ordes de la Bandera Roja del Treball, 1 orde de la Guerra Patriòtica de 1a classe, 1 orde de la Insígnia d'Honor, el Premi Lenin (1965) i el Premi Stalin (1949)

## Vegeu també

* Desigualtat de Kantoróvitx

## Bibliografia

* Klein, Daniel B.; Daza, Ryan; Mead, Hannah «Leonid Vitaliyevich Kantorovich» (en anglès). Econ Journal Watch, Vol. 10, Num. 3, 2013, pàg. 385-388. ISSN: 1933-527X.
* Kraft, Rebecca. «Kantorovich, Leonid». A: David A. Dieterle (ed.). Economic Thinkers: A Biographical Encyclopedia (en anglès). Greenwood, 2013, p. 174-176. ISBN 978-0-313-39746-2.
* Кутателадзе, С.С.; Макаров, В.Л.; Романовский, И.В.; Рубинштейн, Г.Ш. «[{http://mi.mathnet.ru/smj1283 Леонид Витальевич Канторович (1912–1986)]» (en rus). Сибирский математический журнал, Vol. 43, Num. 1, 2002, pàg. 3-8. ISSN: 0037-4474.
* Kutateladze, S.S. «Mathematics and economics in the legacy of Leonid Kantorovich» (en anglès). Владикавказский математический журнал, Vol. 14, Num. 1, 2012, pàg. 7-21. ISSN: 1683-3414.
* Лабскер, Лев Григорьевич; Ященко, Наталия Алексеевна. «Леонид Витальевич Канторович». A: Ященко Наталия Алексеевна, Лабскер Лев Григорьевич (ed.). Теория игр в экономике, финансах и бизнесе (en rus). KhoPyc, 2016, p. 174-176. ISBN 978-5-406-04972-3.
* Макаров, В. «Выдающийся экономист, выросший из великого математика (к столетию со дня рождения Леонида Канторовича)» (en rus). Вопросы экономики, Vol. 1, 2012, pàg. 42-50. DOI: 10.32609/0042-8736-2012-1-42-50. ISSN: 0042-8736.
* Roux, Dominique. Los premios Nobel de Economía (en castellà). Ediciones Akal, 2006, p. 101 i ss. ISBN 978-84-460-2197-1.
* Синкевич, Галина. Математический Петербург. История. Наука. Достопримечательности (en rus). ЛитРес, 2020. ISBN 978-5-98368-134-7.
* Тихомиров, В.М. «Леонид Витальевич Канторович (к 100-летию со дня рождения)» (en rus). Историко-математические исследования, Vol. 2, Num. 15(50), 2014, pàg. 16-24. ISSN: 0136-0949.
* Tikhomirov, V. M. «Leonid Kantorovich and Approximation Theory» (en anglès). Siberian Mathematical Journal, Vol. 63, Num. 1, 2022, pàg. 173-178. DOI: 10.1134/S0037446622010153. ISSN: 0037-4466.
* Вершик, А.М.; Кутателадзе, С.С.; Новиков, С.П. «Леонид Витальевич Канторович (к 100-летию со дня рождения)» (en rus). Успехи математических наук, Vol. 67, Num. 3(405), 2012, pàg. 185–191. ISSN: 0042-1316.

## Enllaços externs

* «Leonid Kantoróvitx» (en anglès). The Nobel Prize. The Nobel Foundation.
* O'Connor, John J.; Robertson, Edmund F. «Leonid Kantoróvitx» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Leonid Vitalyevich Kantorovich». Encyclopaedia Britannica, 2001. [Consulta: 29 abril 2022]. (anglès)